en ms ms ms en ceb id tl id ms nl hbs_lat hu id de fi fr nb id fi tr it en az en ms ms ms en ceb id tl id ms nl hbs_lat hu id de fi fr nb id fi tr it en az en en ms en ms ms id ms ms en ms ms id en ro eo id id id en id ms ms ms ms ms id id en id en ms fr id id id id uz en id ms en id ms id ms id id id ms id eo ms id id en id en ms sv ms ms id ms id ms ms id ms ms id ms ms id en id en ms id en ro ms ms en id eo ms id id ms ms ms id id id ms ms id id id en ms ms ms ms id ms id ms ms ms ms ms ms en id en id id id fr ms id id id id ms id ms id id ms ms hu id id id id eo id id en id id ms ms id ms ms ms ms ms en tl id hbs_lat en id ms ms de id ms ro ms tl ms ms fr id id id id en ms ms id ms ms ms id en id ms id id id ms en id ms en id id id ms id id it ms ms id ms id id id ms id id eo id id id ms en id id ms en ms ms id ms id id id ms en en id en id ms id it id en pt ms it eo en ms id id ms id en en ms en en ms ms ms en ceb id tl id ms nl hbs_lat hu id de fi fr nb id fi tr it en az en id es es en es es en ru ms ms ms en ceb id tl id ms nl hbs_lat hu id de fi fr nb id fi tr it en az en en en en en en en en en en en en en en en en en en en ru en en en en en en en en en en en en en en en en
Koleksi 10 Resepi Tauhu Paling Senang Nak Buat Confim Ramai Liker | Resepi.My
in Ayam, Cendawan, Kentang, Tauhu, Udang
Tauhu merupakan sejenis makanan yang berasaskan kacang soya yang telah dibawa masuk ke Tanah Melayu oleh kaum cina. Dalam masakan masyarakat Cina, Jepun mahupun Korea, tauhu adalah antara bahan masakan yang paling popular kerana ia murah dan mudah untuk disediakan.
Tauhu mempunyai beberapa jenis, namun yang paling biasa diguna khususnya oleh orang Melayu ialah tauhu putih yang biasanya dibuat tauhu sumbat. Tauhu Jepun ataupun tauhu telur pula ialah sejenis tauhu yang lembut yang biasanya dibungkus memanjang bulat sering dimasak dengan sayur. Manakala soft tofu iaitu sejenis tauhu lembut yang dibungkus didalam bekas empat segi biasanya dikukus dan dihidang dengan bahan yang digoreng asing. Apapun cara menghidang dan memasak tauhu ianya semakin mendapat permintaan terutama tauhu bergedil iaitu kombinasi bergedil dan tauhu yang telah menjadi viral sejak kebelakangan ini.
Dalam koleksi kali ini kita akan kongsikan kepada anda 10 resepi menggunakan tauhu yang boleh anda cuba sendiri. Resepi-resepinya bukan sahaja ringkas dan mudah untuk disediakan malah ia juga amat sedap dan mengenyangkan. Berikut adalah 10 resepi tauhu yang boleh anda cuba.
Resepi ini merupakan sejenis resepi bersup yang menggunakan tauhu jepun sebagai bahan utama. Ianya amat sesuai bagi mereka yang tidak berselera untuk makan ataupun mereka yang dalam peringkat pemulihan daripada penyakit.Resepi ini telah dikongsikan oleh Puan Ida dan mendapat banyak perkongsian di media sosial, berikut adalah bahan yang diperlukan
2 tiub tahuhu jepun (potong 8 setiap satu)
2 ulas bawang putih (diketuk)
2 biji telur ayam (kacau seperti telur dadar)
Sedikit tepung jagung dicampur air
Goreng kedua-dua belah tauhu jepun. Jangan sehingga pecah. Ketepikan.
Tumis bawang putih dan masukkan air, sos tiram, kiub ayam dan sayur-sayuran serta cendawan butang.
Kemudian, masukkan telur dan kacau.
Masukkan tauhu jepun yang telah digoreng.
Masukkan air tepung jagung untuk pekatkan kuah.
Hidang dan tabur bawang goreng dan daun sup.
Resepi ini merupakan resepi yang telah dikongsikan oleh Nasuha Mustaffa dan mendapat banyak shares di media sosial. Ia telah menjadi viral dan mendapat permintaan yang tinggi sejak akhir-akhir ini. Ia menggunakan kentang, daging dan juga beberapa bahan yang di sumbat di dalam tauhu pok. Kemudian ia dicelup dengan telur sebelum digoreng, sesuai untuk dihidang di dalam minuman petang berikut adalah bahan-bahan yang diperlukan.
Serbuk lada putih (ikut citarasa memasing)
2 biji bawang besar (dipotong dadu)
Goreng tauhu. Buat pintu untuk sumbat isi.
Rebus ubi kentang. Letak garam sedikit. Dah masak, lenyetkan kentang.
Gaulkan bahan 2 dan 3 tadi dan gaul bersama dengan bawang goreng.
Sumbatkan bahan yang dah digaul tadi dalam tauhu.
Celup dengan telur dan goreng.
Blend kicap, cili, bawang goreng sekali gus.
Tambah gula dan garam secukup rasa.
Kalau nak pedas letak lah cili ikut tahap kepedasan yang dimahukan
3) Resepi Tauhu Kukus Sos Tiram
Resepi seterusnya ini merupakan resipi yang telah dikongsikan oleh Zura Nafis di laman Facebook beliau.  Masakan ini biasa dihidang bersama nasi ayam dan ianya sebenarnya amat mudah untuk disediakan. Malah ia menggunakan teknik kukus oleh itu ia adalah makanan yang sihat. Berikut adalah bahan-bahan yang diperlukan.
Tauhu lembut (kukus 5-10minit)
Udang kering (cincang halus)
1 sudu makan sos tiram
1 sudu makan tepung jagung (bancuh dengan sedikit air)
Sayur yang anda suka (jangan letakkan bayam atau kangkong kerana tidak sesuai)
1 sudu kecil lada sulah
Bawang merah dan bawang putih
Cara – cara memasak:
Tumis bawang dan udang kering bagi garing.
Masukkan sos tiram tumis sekejap bagi wangi.
Masukkan sayur dan lada putih.
Apabila sayur sudah lembut masukkan tepung jagung yang dibancuh tadi.
Apabila sudah mendidih boleh la diperasakan.
Siap dan tuangkan atas tauhu yang dah dikukus tadi
4)Resepi Tauhu Sumbat Begedil
Resepi tauhu berikut adalah satu lagi resepi viral yang cukup popular dan diminati ramai. Ini kerana keenakkannya yang mengasyikkan dan wajarlah anda cuba sendiri, berikut adalah bahan yang diperlukan. Resepi ini telah dikongsikan oleh Maya Miera dan mendapat banyak perkongsian di media sosial.
Daging kisar jenama Ramly sekeping
Tauhu kering +- 30 ketul
Daun sup dan daun bawang
Bawang goreng 2-3 sudu
Lada hitam 1 sudu besar
Cara – cara memasak:
Kupas kentang, potong dan goreng.
Daging kisar goreng sehingga masak,ketepikan
Bila kentang dah suam. Masukkan semua bahan – bahan ke dalam chopper. Biarkan hancur dan sebati semua.
Tauhu kering tu potong pada bahagian atas, buang isi dan boleh sumbat kentang ke dalam.
Pukul telur 3 biji, dan celupkan tauhu yang dah siap disumbat dan goreng dalam minyak panas
Resepi berikut merupakan satu lagi resepi menggunakan tauhu yang amat mudah untuk disediakan.Resepi ini menggunakan bahan yang amat ringkas dan cara penyediaannya juga amat mudah. Sesuai bagi anda peminat makanan berasaskan tauhu, berikut adalah bahan yang diperlukan.
2 keping tauhu putih
Suku batang timun ( kupas dan hiris nipis)
Suku batang lobak merah (kupas dan hiris)
Sedikit tauge yang mencukupi.
Basuh dan toskan tauhu.
Bila tauhu telah kering dari air, goreng hingga luarnya garing.
Keluar dan toskan ia.
Apabila telah sejuk, belah tengahnya dan isikan dengan sayur-sayuran yang telah disediakan awal tadi.
Sediak untuk dihidangkan bersama sos.
Untuk sos, anda boleh gunaka sos cili biasa atau anda boleh membuatnya.
6)Resepi Tauhu Sumbat Sambal Kacang
Resepi seterusnya ini merupakan versi lain tauhu sumbat dimana kuah yang digunakan ialah kuah kacang. Resepi ini telah dikongsi oleh Zahris Man dimana intinya sama seperti tauhu sumbat biasa. Kelainan dan keenakkan tauhu sumbat ini ialah pada kuahnya , berikut adalah bahan yang diperlukan.
Bawang merah kecil 6 ulas,
Bawang putih 5 ulas,
Cili kering 10 tangkai digunting-gunting,
Cili padi 7 biji dibelah dua,
Gula melaka 1 biji yang kecil,
Sedikit garam untuk melemakkan.
Mula-mula kacang tanah digoreng terlebih dahulu.
Jika sudah agak perang, angkat dan tos minyaknya.
Satukan bawang merah kecil, bawang putih, cili kering, cili padi dan belacan. Lalu digoreng hingga masak, angkat dan ketepikan.
Kacang tanah tadi diblender atau ditumbuk separuh halus. Sedap yang macam ini, bila makan masih terasa lagi kacangnya. Asingkan.
Blender pula rempah yang tadi; bawang merah dan putih, cili kering, cili padi dan belacan.
Jika sudah siap diblender, masukkan semua bahan dalam mangkuk kacang tadi, gaulkan sebati.
Masukkan air asam jawa yang dicampur dengan air masak, gaul sebati lagi.
Masukkan gula melaka dan garam.
Rasakan kuahnya. Bila sudah cukup rasa, boleh dimakan dengan tuahu sumbat.
7) Resepi Tauhu Terbalik
Resepi ini menggunakan tauhu pok iaitu sejenis tauhu yang kosong didalamnya dan amat garing apabila digoreng. Rasanya memberi sedikit perbezaan kerana ia adalah tauhu pok yang diterbalikkan dan intinya terletak dibahagian kulit tauhu. Bagi anda yang ingin mencubanya berikut adalah bahan yang diperlukan.
Bawang besar dihiris halus
Daun sup dihiris halus
Lakukan belahan silang keatas tauhu itu dan keluarkan isi tauhu tersebut dan dan asingkan
Terbalikkan tauhu tersebut (inside out)
Keluarkan isi yang terdapat dibahagian dalam tauhu pok dan asingkan.
Campurkan isi tauhu dengan bahan-bahan lain.
Kemudian isikan ia dengan bahan-bahan yang digaul tadi.
Goreng tauhu sehingga keperanggan
Sos nam pla (sos ikan)
Garam dan gula secukup rasa
Masak sehingga naik bau dan pekat.
Hidang bersama tauhu terbalik.
Seterusnya ialah resepi tauhu berlauk, dimana ia menggunakan dua jenis tauhu dan kemudian ia dikukus sebelum dicelup dengan telur dan digoreng. Rasanya juga amat sedap apabila dicicah dengan sos cili thai. Berikut adalah bahan-bahan yang diperlukan.
1 ketul tauhu petak
2 tiub tauhu jepun
Garam, serbuk lada putih, serbuk perasa
Bawang merah-goreng garing dan ketepikan
Kisar tauhu, tauhu jepun, 2 biji telur, dan udang atau isi ayam.
Selepas itu, masukkan bawang goreng, hirisan daun bawang dan cili merah.gaul rata.
Perasakan dengan garam, minyak bijan, serbuk lada putih serta maggi secukup rasa. Gaul rata.
Masukkan bahan bancuhan tadi dalam bekas plastik dan kukus bahan selama lebih kurang 15-20 minit.
Angkat dan sejukkan, kemudian potong mengikut saiz yang dikehendaki.
Pukul 2 biji telur. Celup tauhu yang dipotong tadi dan goreng sehingga garing.
9)Resepi Tauhu Bergedil Vegetarian
Resepi berikut merupakan resepi bergedil yang disumbat didalam tauhu pok yang kosong didalamnya dan rangup apabila digoreng. Berbeza dengan tauhu bergedil sebelum ini, resepi ini amat sesuai bagi mereka yang mengamalkan vegetarian kerana ia tidak menggunakan sebarang daging. Berikut adalah bahan yang diperlukan.
Tauhu pok 30 ketul (belah tengah)
Daun sup dan daun bawang (hiris nipis)
Bawang goreng 2-3 sudu
Lada hitam 1 sudu besar
Kupas kentang, potong dan goreng.
Bila kentang dah suam, lenyek dengan belakang gelas.
Biarkan betul-betul hancur dan tambah dan sebatikan semua bahan.
Potong tauhu pok pada bahagian atas, buang isi dan boleh sumbat kentang ke dalam.
Pukul telur 3 biji, dan celupkan tauhu yang dah siap disumbat dan goreng dalam minyak panas.
Siap dinikmati dengan sambal kicap.
10)Resepi Tauhu Berinti Bihun.
Resepi terakhir dalam koleksi ini merupakan sejenis makanan berasaskan tauhu yang dipopularkan oleh orang Indonesia yang telah ramai datang ke negara kita ini. Ianya biasa dijual digerai-gerai yang menjual kuih muih, rasanya unik kerana ia mengandungi inti bihun yang telah digoreng. Bagi anda yang ingin mencubanya, berikut adalah bahan-bahan yang diperlukan.
12 keping tauhu dipotong dua dan digoreng hingga agak garing dan dibelah dua
150 gram bihun direndam hingga lembut dan toskan
1 batang daun bawang dicincang halus
2 sdm udang kering direndam dan tumbuk halus
1 labu bawang besar dicincang
3 ulas bawang merah kecil potong halus
3 ulas bawang putih cincang halus
1/2tsp serbuk lada hitam
1 kiub knor pati ayam
Tumis bawang besar,bawang merah,bawang putih hingga naik bau.
Kemudian masukkan udang kering ,lada hitam ,kiub knor hingga rata.
Akhir sekali campurkan daun bawang dan bihun.
100 gram tepung beras
50 gram tepung gandum
3 ulas bawang putih tumbuk halus
1 sdt ketumbar tumbuk halus
3 butir buah keras tumbuk halus
Belah tauhu dan isikan dengan bahan bihun tadi.
Campur bahan sadur dengan tambahkan air hingga agak cair.
Panaskan minyak,masukan tauhu kedalam bahan sadur dan goreng hingga kekuningan.
Tos sebelum dihidangkan bersama cili api.
Itulah dia 10 resepi menggunakan tauhu yang telah dapat kami kumpulkan sebagai koleksi yang diharap akan membantu anda mencari idea akan hidangan dirumah anda. Khususnya bagi mereka yang gemar makanan berasaskan soya seperti tauhu ini ia bukan sahaja sedap malah ia juga berkhasiat terutama bagi kaum wanita yang telah berusia kerana kebaikan kacang soya untuk kesihatan mereka. Diharap anda akan mencuba resepi-resepi disini, selamat mencuba!
Resepi – resepi lain yang menarik
Terima kasih kerana berkunjung ke laman kami. Selain daripada koleksi ini, ada pelbagai variasi koleksi yang anda boleh cuba. Jangan lupa juga untuk kongsikan koleksi ini bersama rakan anda ya.
Koleksi 10 Resepi Sandwich
Koleksi 10 Resepi Bakar Lauk Pauk
Koleksi 10 Resepi Asam Pedas
You May Also Like
Resepi Tauhu Berlauk Sedap Pasti Terpikat
Resepi Tauhu Bakar Versi Air Fryer Sekejap Je Dah Siap
Resepi Tauhu Sumbat Ayam Menu Enak Buat Semua
Resepi Tauhu Begedil Vegetarian Sempoi Giler Buat Mesti Jadi
Resepi Kek Marble Yang Marbeles Lagi Senang Nak Buat
Koleksi 10 Resepi Bubur Buat Confirm Jadi
Koleksi 10 Resepi Masakan Cepat Siap Sesuai Mereka Yang Sibuk
Koleksi 10 Resepi Sup Panas Sesuai Musim Hujan
Koleksi 10 Resepi Masakan Ringkas Untuk Sibujang Sempoi Confirm Lazat
Koleksi 10 Resepi Ayam Goreng Lazat Tapi Senang Giler
© 2022 oleh Resepi.My
Username or Email Address
Enter your account data and we will send you a link to reset your password.
Username or Email Address
Your password reset link appears to be invalid or expired.
To use social login you have to agree with the storage and handling of your data by this website. %privacy_policy%
Add new or search
Here you'll find all collections you've created before.
Hey Friend! Before You Go…
Get the best viral stories straight into your inbox before everyone else!
Leave this field empty if you're human:
Don't worry, we don't spam
Don't miss out on new posts!
Leave this field empty if you're human:
Don't worry, we don't spam